**СВЯТА ВЯЛIКДЗЕНЬ**

*Кіраўнік музея*

*ДУА “Красненскі вучэбна-педагагічны комплекс*

*дзіцячы сад – сярэдняя школа”*

*Мароз М.Ф.*

Ход мерапрыемства

Вядучы Сення мы пагаворым пра веснавыя святы.А якія святы святкуюць вясною?

Вясной адзначаецца вялікае народнае свята Дабравешчанне.Лічыцца, што ў гэты дзень Дзева Марыя атрымала добрую вестку аб тым, што ў яе народзіцца Сын Божы.Старыя людзі кажуць, што Дабравешчанне – надзвычай важны дзень, калі “птушка гнязда не ўе, а дзеўка касы не пляце”

Затыдзень да Вялікадня святкуецца вербная нядзеля. Па традыцыі ў гэты дзень асвячалі ў царкве галінкі вярбы і імі ўсхвалялі родных.

Не я б’ю,вярбаб’е,

Праз тыдзень - Вялікдзень.

Вярбовым дубцом,

Ды самым канцом.

Будзьце здаровы, як тая вярба,

Будзьце вясёлы, як тая вясна,

Слухайце бацькі, слухайце маці

Не забывайце ўсім памагаці,

Старэнькім, маленькім,

Ці хворым, можа,

А вам усім хай Бог дапаможа.

(Гаспадыня кранае галінкам ігасцей, якія прысутнічаюць на свяце).

Пачастуем мы вярбой гасцей,

Каб хадзілі да сваіх сяброў часцей,

Каб здаровымі былі,

Многа добрых спраў рабілі.

**Танец з галінкамі**

Праз тыдзень ад Вербнай нядзелі святкавалі Вялікдзень – найвялікшы дзень.

Некалі Бог паслаў на Зямлю свайго сына Ісуса Хрыста. Ён збаўляў людзей ад розных хвароб, выратоўваў ад смерці. Ён вучыў усіх жыць у згодзе, любіць адзін аднаго, дапамагаць слабым і хворым, заўсёды быць добрымі, чулымі, спагадлівымі. Але былі людзі, якім не падабалася вера Хрыста, яго магутнасць. Сярод яго вучняў знайшоўся і здраднік. Ён данёс на Ісуса. Шмат выпрабаванняў прыйшлося перанесці Хрысту перад смерцю: страшэнны суд, здзекі,распяцце на крыжы.

Пасля смерці веруючыя людзі знялі цела Ісуса і аднеслі ў пячору, уваход заклалі вялікім каменем. Праз некалькі дзён жанчылі ўбачылі, што ўваход адкрыты, а цела Хрыста знікла.Ангел сказаў ім: “ Ён уваскрэс”.

Галоўным сімвалам свята з яўляецца яйка, якое лічылася крыніцай вечнага жыцця, прадаўжэння чалавечага роду. Яйкі фарбавалі ў чырвоны колер.

У Святым Паданні апавядаецца, што аднаго разу Марыя Магдаліна, прапаведуючы веру Хрыста, прыйшла да імператара Рыму і падаравала яму яечка са словамі: “Хрыстос уваскрэс!”. У сапраўднасці слоўсвятой Магдаліны ўладар імперыі пераканаўся на свае вочы: звычайнае яйка ў ягоных руках раптам пачало ружавець і ўрэшце стала ярка – чырвоным. З той пары мы падчас найвялікшага свята дорым адзін аднаму фарбаваныя яйкі як знак крыжовых пакут Ісуса Хрыста дзеля нашага духоўнага ўваскрэсення, як сімвал несмяротнасці такога жыцця. І пранікнёна ўсклікаем:”Хрыстос уваскрэс!- “Ваісціну уваскрэс!”

1.Голасам магутным загрымелі звоны

Па блакітным небе ў бляску сонца кос.

Палілісь урачыста радасныя тоны,

Бо Хрыстос памершы ў трэці дзень уваскрос.

2.Вецярок вясновы з радасці спявае.

Птушак пералівы імкнуцца ў вышыню,

А вясна на ліры гімн Хрысту іграе,

Гожа прыбірае краскамі зямлю.

3.І вы, людзі,ранамі Хрыстовымі

Збаўлены ад грэху, зрок узнясіце ўвысь!

Удзячнаю малітваю добраму Ісусу

Сэрцам і душою горача маліцесь.

4. Голасам магутным грымяць сёння звоны

Па блакітным небе ў бляску сонца кос.

Льюцца ўрачыста радасныя тоны,

Бо Хрыстос, наш Збаўца, у трэці дзень уваскрос.

**Песня: «Пасху радостно встречаем»** (Слова В. Кузьменкова)

1. Пасху радостно встречаем

И поём: «Христос воскрес!»

Мы все дружно отвечаем:

«Он воистину воскрес!»

Припев:

Он воскрес! Он воскрес!

Он воистину воскрес!

Он воскрес! Он воскрес!

Он воистину воскрес!

2. Всюду радость и объятья.

Брат, сестра: «Христос воскрес!»

Ад разрушен, нет проклятья,

Он воистину воскрес.

Припев тот же.

Он воистину воскрес!

Он воскрес! Он воскрес!

Он воистину воскрес!

Вядучы На першы дзень, на Вялікдзень валачобнікі збіраліся.

Вось і на наша свята завіталі валачобнікі.

Сустракайце іх.

**Антось** Вось і дачакаліся Вялікадня.

А колькі ты прысмакаў прыгатавала да яго, Васіліна!

**Васіліна** Зараз Антось будзем гасцей сустракаць і частавацца.

Ці чуеш, хтось да нас завітаў.

**Валач.**1 Ой , барамі сасновымі,

Ой, палямі жытнёвымі

**В2**  Ідуць, гудуць валачобнікі,

Гукаючы, спяваючы

**В3** Валачобнікі валачыліся.

А за чый жа двор зачапіліся?

**В5** Ой, ці дома пані гаспадыня?

Васіліна Дома,дома.

**Валач.1** Валачобныя – людзі добрыя,

Хрыстос уваскрэс, Сын Божы!

Валачыліся, намачыліся,

Зайшлі да бабкі – падсушыліся.

Вясна – красна на ўвесь свет.

Хрыстос уваскрэс!

**Антось і Васіліна** Ваісціну васкрэс.

Заходзьце ў хату.

**Валач.1** У гэтавялікае свята—Вялікдзень

Ды пойдзем да першага двара.

Ці запросяць да гаспадарскага стала?

3 чырвоным яйкам, з цёплым акенечкам.

**Валач.2**

А мы ідзём, ідзёмпадбагаты дом,

Пад багаты дом "Дзень добры!" даём,

Дзень добры таму, хто ў гэтым даму.

Гаспадарочак, слынны паночак,

Ціспіш, ці ляжыш, ці адпачываеш?

Ці нас, валачобнікаў, дажыдаеш?

3-і валачобнік.

А ціўслыхтабенашыпесенькі?

Валачобныя, велікодныя?

4-ы валачобнік.

Каліняўслых, дык Бог з табою,

Каліўслых, гукай са мною,

Адкрывайклямачку, заві ў хатачку.

Гаспадар

Перш чымзваць,

Час ужо і песню заспяваць,

Святочныявіншаванніказаць.

**Песня “Святы дзень”**

1.Вялік святы дзень наступіў,

Ён радасць свету абвясціў:

Гасподзь уваскрос, збавіцель наш-

Хрыстос Уваскрос!(3р)

2. Жанчыны міра прыняслі

І да магілы падышлі.

Там бачаць ззянне і святло-

Хрыстос Уваскрос!(3р)

3.Жанчынам Ангел там сказаў:

“Хрыстос Уваскрос і з мертвых устаў,

Дарма шукаеце яго-

Хрыстос Уваскрос!(3р)

4.Спявайма ў цэрквах і дамах

Пра збаўцу нашага Хрыста,

Няхай гучыць урачыста скрозь

Хрыстос Уваскрос!(3р)

**Васіліна** Дзякуем за цудоўную песню.

В.1 Валачобнікі -не дакучнікі.

Не часта ходзяць, на дакучаюць

В.2 Мы прыйшлі да вас не проста так.

Хто любіць танцы, гульні, скокі

Той не будзе сумаваць!

В.3 Мы ўсіх вас запрашаем,

З намі ў гульні пагуляць.

**Песня “ Чаму ж мне не пець”**

Васіліна Дарагія сябры! А вы загадкі любіце і ўмееце іх разгадваць. Зараз мы вам загадаем. А за кожны правільны адказ мы будзем даваць вам прыз.

1.Пад чарапочкам б е чорт малаточкам.(гадзіннік)

2.Не піўшы, не еўшы,крычыць ашалеўшы.(званок)

3.Сеў у вазок і паехаў у аганек.(гаршэчнік і чыгун)

4.Баба старая ўсю зіму дзяцей грэла.(печ)

5.Зароў вол на сто гор, на тысячу азер.(гром)

6.Новая пасудзіна, а ўся ў дзірках.(рэшата)

Васіліна і АнтосьМалайцы, а тыя хто атрымаў абаранкі просім да нас падысці.У каго вялікі абаранак, той будзе ў маей камандзе, а ў каго маленькі, той у маёй.Гуляць мы будзем у б.н.г. “ Запляці касу”

Вось вам тры стужкі. А вы, узяўшы кожны па стужцы, будзеце заплятаць касу.Чыя каманда хутчэй і прыгажэй запляце касу, тая і перамагла. Як музыка зайграе. Так і пачынаем.

Малайцы! Вось вам ад нас падарункі.

**Васіліна.**Адкажыце, мае даражэнькія, а якая страва абавязкова прысутнічае на святочным стале?Правільна – яйка.

Дзеці выконваюць бел.народную песню «Чырвонае кока»

Чырвонае кока ўжо недалёка,

Калiна-малiна, ягадзiца!

Цыбульку лупiцi, яечкi хварбiцi,

Калiна-малiна, ягадзiца!

Яечкi хварбiцi, хлопчыкам дзялiцi,

Калiна-малiна, ягадзiца!

**Васіліна**Добра спявалі. А нашым гасцям спадабалася?

А зараз давайце яшчэ пагуляем.

Моц яек паспытаем.

Спачатку аб зубкі пастукаце

Да вушка прыкладзіце - паслухайце:

Каліяйкагудзе – значыцьмоцнымбудзе,

А калі не – значыць нехта разаб’е.

**Праводзіцца гульня «У біткі»**

Ну што, будзем біцца?

Будзем, але раней дай паспрабаваць.

Ой, вельмі ж тваё моцнае – пайду далей!

Дык можапамяняемся?

Не, давай тады сваімі.

ну дык трымай – буду біць!

Не, перш ты трымай – а я потым!

Сутнасць гульні ў тым, што хтосьці з вас у выніку яйкавых баёў павінен застацца з цэлым яйкам. Усё зразумела. Тады пачынайце.

Антось Дык у каго самае моцнае яйка. Віншуем. У гэтым годзе будзе самая моцная гаспадарка. Трымайце прыз.Сябры, давайце ушануем гэтае яйка і яго гаспадара, каб і для нас быў год багаты.Калі ласка, зрабіце вакол нас карагод – сонейка з велікодных яек. А пры канцы мацак выбера самага шчаслівага з вас. Хто жадае стаць шчаслівым? Хутчэй у карагод!

**Гаспадыня:** - Давайце і мы прывітаем сонейка і павіншуем яго СА святам.

**Выконваюць бел.нар. песню - «Свяці сонейка»**

1. Свяці, свяці, сонейка,

Каб нам было цёпленька.

Ай, люлi, люлi. Лю-ленькi-люлi.

2.Пад хатаю седзячы,

Лусту хлеба дзержачы.

Ай, люлi, люлi. Лю-ленькi-лю

3. Дзiцяткалюляючы,

Песенькi спяваючы.

Ай, люлi, люлi. Лю-ленькi-люлi.

Што ж мацак, пакажы нам самага шчаслівага.(Гаспадар мацака круціць яго на талерцы і знаходзяць самага шчаслівага чалавека).Вось каго выбрала яйка! Самы шчаслівы чалавек. Вам велікодны прыз.

**Гульня «Качанне яек»**

У старажытныя часы, каб зямелька хутчэй абудзілася ад зімовага сну,па ёй качалі яйкі. А яшчэ, качаючы з горкі, людзі маглі даведацца пра працягласць свайго жыцця. Давайце і мы выявім сярод вас доўгажыхара. Я запрашаю вас сюды ўсіх, хто жадае палічыць свае гады. Адна ўмова – яйкі з горкі трэба каціць лёгка пускаючы, і не кідаць ні ў якім выпадку. Ну а цяпер па чарзе пачынаем.

Ваша яйка закацілася найдалей. Вы – будучы доўгажыхар. Вам прыз, і не забудзьце запрасіць нас на 100- гадовы юбілей.

**Гульня «На паляўнічы спрыт»:**А мы зараз пагуляем яшчэ ў адну цікавую гульню, у якой вы прадэманструеце свой паляўнічы спрыт. Слухайце ўмову: вы па чарзе з завязанымі вачыма павінны з трох разоў лыжкай патрапіць па яйку, якое будзе ляжаць дзесьці тут на стале.Усё зразумела. Тады пачынаем.

Тым хто пацэліць даём прыз і кажам “Дакладнасць будзе адметнай рысай ва ўсіх справах”, а тым, хто не пацэліў –“ У вас ўсё наперадзе”

**Дзеці выконваюць танец “Рэчанька”.**

Валачобнікі

Дзякуй вам гаспадары за гасціннасць.

Добра мы з вамі павесяліліся.

А нам час ісці далей.

Несці добрую навіну іншым людзям.

Хай тут сонца ярка свеціць.

Каб усё ў вас расло.

Каб вяліся ў вас дзеці

І каб гора не было.

Каб зімою было што есці.

Што надзець і у чым пайсці.

Сеяць што каб засталося

І вясною хлеб пячы.

Як кажуць у народзе:

Дай вам жыць у раскошы.

Мець торбу грошай.

Бяды не знаць ніколі.

Каб багатыя былі.

Каб дзеткі здаровыя раслі.

Ад шчырага сэрца вам долі жадаем

Ніхто з вас ніколі хай гора не знае.

Дык бывайце здаровы, жывіце багата.

А год прабяжыць-

Вы нас зноў тут чакайце.

Песня “Бывайце здаровы, жывіце багата”.

Валачобнік.

А ты, гаспадынька-журавінка,

Адары нас, не мары нас.

Валачобнік.

Дай кожнаму пеюну

Хоць па яйку,

Ну, пачынальніку дасі парачку.

Валачобнік.

Нашаму механошу – пірог з галёшу,

Ну і ў торбачку яго яшчэ смачнага чаго.

Музыка.

У музыкі горка доля:

Што даюць - бярэ і тое.

Ой, нясі, нясі, гаспадынечка,

Фарбаваныя яечкі, сыр на талерцы,

А к таму сырчыку пшонны піражок.

К таму піражку – міску тваражку.

Дзякуй усім, хто завітаў на нашае свята.

Хрысто Уваскрос!.